Document ID: /roh_data/filtered/fineweb-2-filterrobots_roh.jsonl.gz/66225

La Suprastonza communala ei l‘executiva dalla vischnaunca e secumpona da tschun dels, in president e quater geraus. Ils suprastonts han quitau dils differents secturs dil menaschi communal, per exempel finazas e taglias; scolaresser e socialesser; fatgs da baghegiar e cultura; stradalesser, forestalesser e turissem; agricultura, schurmetg civil e pumpiers.
Il Cussegl da vischnaunca ei la legislativa e dumbra en tut 15 cusseglieras e cussegliers che vegnan elegi all’ura e seradunan circa sis tochen siat gadas ad onn. Las sedutas vegnan tgamunadas dil president dil cussegl ed ein publicas. Il cussegl dat incaricas alla suprastonza e controllescha la lavur da lezza.
La radunonza communala ha liug 1-2 gadas ad onn, approbescha quen e preventiv e fixescha il pei taglia. Organ suprem ei la votaziun all’ura.